
Til min mor






We want the finest wines 
available to humanity, 
we want them here 
and we want them now!

Fra filmen Withnail and I (1987)





Per Maeleng

En vingurus 
guide til 
himmelen

1

Veien til smaken

En kamerat bodde i Paris tidlig på 1980-tallet. Høsten 1981 dro jeg for å besøke ham. Vi spiste lunsj på Le Train Bleu på Gare de Lyon, som ble bygd i anledning verdensutstillingen i Paris i 1900, og som til tross for statusen som brasserie så ut som en sal i Versailles. Vi fikk et bord, og etter hvert fikk jeg også et vinkart. Interessen for vin hadde vært der en stund, men det var mange store viner jeg ikke hadde rukket å smake. Vinkartet var omfattende, og etter å ha plukket ut en Chablis til østers falt blikket på en rød burgunder, Richebourg 1962 DRC, til anden. Det måtte bli den flasken, og 360 franc var en merkelig lav pris også den gangen. Den aldrende vinkelneren stilte seg opp ved bordet vårt, fåmælt og åpenbart bare passe begeistret over at to studenter ønsket å drikke på et såvidt dannet nivå. Vi ga ikke etter for hans forsøk på å anbefale noe mer beskjedent, og nye og større glass kom på bordet. Flasken kom i den flettede kurven, og dekanteringen skjedde korrekt, langsomt og seremonielt. Det var den første store burgunderen jeg drakk, og den gjorde inntrykk. Selvfølgelig kan Paris, Le Train Bleu og Richebourg 1962 DRC ta pusten fra alle og enhver, og jeg var ikke noe unntak.

Hva tenkte vinkelneren da vi fortalte ham hva vi ønsket å drikke til anden? Sannsynligvis at vinen er bortkastet på et par studenter fra Norge. De vil ikke skjønne noe av den. Han hadde nok rett, men byen, restauranten og vinen gjorde like fullt et uforglemmelig inntrykk. I dag, trettien år senere, har jeg smakt det meste og fått en bevisst oppfatning om kvalitet i vin. Den gangen trodde jeg kvaliteten befant seg i flasken: i dag vet jeg at det bare er sant et stykke på vei. Kvaliteten avgjøres i høy grad av den som drikker vinen. Kvalitet er et resultat av læring. I 1981 var jeg begeistret og snøblind av etiketten, stedet og anledningen. Alt må starte et sted, og jeg startet i den krevende enden.

I årene som har gått mellom 1981 og 2012 har jeg smakt mye vin sammen med flinke folk. Summen av disse erfaringene danner grunnlaget for min kvalitetsforståelse. Jeg faller ikke lenger for en vin på grunn av stedet, stemningen og anledningen. Den beskjedne rieslingen i kjøleskapet er ikke verdens beste vin selv om jeg liker den. Det finnes heller ingen iboende kvalitet i vin som hviler under korken. Etter noen tusen flasker er jeg ikke lenger ung og naiv. Jeg er bedre rustet for den perfekte flasken nå.

Smakebøkene fra noen tiår siden er fulle av fantastiske viner. Flasker ble åpnet, smakt, diskutert sønder og sammen og spyttet ut. Slik gikk timene, nettene, årene og pengene. Ingen av de involverte syntes de forsaket noe ved å holde på sånn. Et vanlig sosialt liv med venner, mat og en ok flaske interesserte ingen av oss i denne leiren. Vi ble godt kjent uten å trykke for hardt på hverandres ømme punkter. Interesse var et sterkere bånd enn kjærlighet. Den ruster alltid, det gjør ikke interesse. Det fantes ikke tilløp til krangel av personlig karakter. Hva var det å krangle om? Vi hadde jo ingen personlige kontaktpunkter. Vi snakket aldri om fotball, damer og det som ellers får menn til å møtes i fortrolighet rundt et bord. Vi holdt oss til saken, og den befant seg i glasset. En og annen prøvde seg på utenomsnakk, det falt aldri i god jord.

Situasjonen i dag er ikke nevneverdig annerledes. Jeg omgås de samme menneskene, men frekvensen er ikke lenger den samme intense. Ingen har falt fra i årene som har gått, og enkelte har kommet til. Vi er mindre utprøvende og famlende enn vi var de første årene. Referansegrunnlaget er mer omfattende, diskusjonene går dypere og språket blir stadig mer internt. Vi har utviklet et stammespråk som kommuniserer godt innad og dårligere utad. Noen eksempler: «God på nesen» betyr at vinen er god på duft, og LMHB, HB, GPL er forkortelser på ulike eiendommer i Bordeaux (La Mission-Haut-Brion, Haut-Brion og Grand-Puy-Lacoste), mens «domainet», som betyr landeiendom eller domene, er en forkortelse for Domaine Leflaive i landsbyen Puligny-Montrachet.

Var det her det begynte? Rundt bordet med en rekke menn og et berg med glass og flasker? Nei, det begynte tidligere; det startet med bevisstheten om å ha en smak. Jeg hadde en smak, og lurte på hvor den kom fra. Når jeg ser tilbake, er det ikke mulig å peke på én hendelse som satte interessen i gang. Jeg leser stadig vekk om mennesker som knytter interessen for vin til opplevelsen av én bestemt flaske. Jeg tror ikke på slike fortellinger. Det finnes ingen madeleinekake i mitt liv, og jeg har ikke savnet den et eneste sekund.

Min interesse er mest sannsynlig resultatet av to foreldre som knapt drakk vin. Én flaske norsk rødvin på julaften var den tilmålte mengden i løpet av året, og den var det gjerne en tante som tok med fra Oslo. Den ble, uten seremonier, servert ved tjuefem grader i lite anvendelige glass og smakte neppe all verden. Likevel var det mine foreldre som satte det hele i gang. De var meierister – næringsmiddelkjemikere er dagens yrkestittel – og de laget smør, fløte, rømme, kefir og harde gule oster. Faren min var norgesmester i smør!

Dessuten var han pasjonert jeger og fisker. Fryseboksene i kjelleren var fulle av ørret, reinsdyr, lam, svin og alt annet som kunne drepes, hamstres og fryses. Og ikke minst saft og syltetøy, for de plukket alle spiselige bær: bringebær, blåbær, multer, tyttebær, bjørnebær, kirsebær, solbær, stikkelsbær og jordbær. De laget sylte, lammerull og rakørret til jul, og når jeg går ned i denne kjelleren i dag, synes jeg at jeg kan lukte alt sammen. Henger lukten igjen der nede i vegger og tak? Mest sannsynlig er det bare jeg som tenker tilbake på den tiden da Per var liten og kjelleren var full av proviant for vinteren.

Faren til en kjæreste hadde arvet noen fantastiske viner fra sin far, legendariske Bordeaux-etiketter fra 1940- og 50-tallet. Han hadde ingen å drikke dem med, så vi drakk dem sammen. De lå nokså uromantisk i en kjellerbod, som til alt hell var kald hele året. De lå der i påvente av at noen skulle forgripe seg på dem. Flere av etikettene kunne kvalifisere til å være den ene flasken som satte lavinen i bevegelse. Men det kjennes ikke slik. Det handlet mer om foreldre med selvberging som sitt prosjekt i livet og et overskudd av råvarer.

Det var slik det begynte, uten vin. Det startet med bevisstheten om å ha en smak, og om å bruke den til å orientere seg i verden. Jeg lærte tidlig å skille mellom kvaliteter på råvarer. Jeg har stått ved kjerna og smakt smør med faren min, norgesmestersmør, og de overlagrede Jarlsbergostene ble min målestokk for kvalitet på harde gule oster. På den måten, langsomt, men ikke målrettet, har smaken og kresenheten utviklet seg som et resultat av tusenvis av små erfaringer, der ingen har vært avgjørende, men alle har vært viktige. Jeg tror på verdien av repetisjoner gjennom et langt liv. Overdrivelse er roten til alt godt.

Jeg lærte tidlig å smake forskjeller; disse bringebærene er annerledes og bedre enn disse, og grisen som var avlet på sildemel og appelsiner, var ikke det minste god. Da jeg først lærte meg å registrere forskjellene, begynte jeg å sortere dem etter kvalitet, uten å ha bestemte kategorier å plassere dem i. Den første kresne impulsen var tent, og siden har den utviklet seg langsomt og majestetisk. Jeg er ikke ferdig før den siste flasken er tømt. Det må gjerne ta noen år: Det er flasker igjen i kjelleren og mange måltider å lage til dem som jeg er sammen med.

Målet med denne boken er å gjøre leseren bevisst sin rolle i bedømmelsen av kvalitet i vin. Viner er ikke gode eller dårlige – det er smakeren som avgjør dette ved å ha relevante og gode forutsetninger for å vurdere kvalitet. En etikett peker alltid mot en forventet kvalitet, men det er bare du som kan forløse kvaliteten, og det kan bare skje ved å forstå vinen. Denne boken handler om å posisjonere seg i forhold til vinen i flasken. Hva må du gjøre for å forløse kvaliteten i flasken?

Bitstream Vera Fonts Copyright

------------------------------



Copyright (c) 2003 by Bitstream, Inc. All Rights Reserved. Bitstream Vera is

a trademark of Bitstream, Inc.



Permission is hereby granted, free of charge, to any person obtaining a copy

of the fonts accompanying this license ("Fonts") and associated

documentation files (the "Font Software"), to reproduce and distribute the

Font Software, including without limitation the rights to use, copy, merge,

publish, distribute, and/or sell copies of the Font Software, and to permit

persons to whom the Font Software is furnished to do so, subject to the

following conditions:



The above copyright and trademark notices and this permission notice shall

be included in all copies of one or more of the Font Software typefaces.



The Font Software may be modified, altered, or added to, and in particular

the designs of glyphs or characters in the Fonts may be modified and

additional glyphs or characters may be added to the Fonts, only if the fonts

are renamed to names not containing either the words "Bitstream" or the word

"Vera".



This License becomes null and void to the extent applicable to Fonts or Font

Software that has been modified and is distributed under the "Bitstream

Vera" names.



The Font Software may be sold as part of a larger software package but no

copy of one or more of the Font Software typefaces may be sold by itself.



THE FONT SOFTWARE IS PROVIDED "AS IS", WITHOUT WARRANTY OF ANY KIND, EXPRESS

OR IMPLIED, INCLUDING BUT NOT LIMITED TO ANY WARRANTIES OF MERCHANTABILITY,

FITNESS FOR A PARTICULAR PURPOSE AND NONINFRINGEMENT OF COPYRIGHT, PATENT,

TRADEMARK, OR OTHER RIGHT. IN NO EVENT SHALL BITSTREAM OR THE GNOME

FOUNDATION BE LIABLE FOR ANY CLAIM, DAMAGES OR OTHER LIABILITY, INCLUDING

ANY GENERAL, SPECIAL, INDIRECT, INCIDENTAL, OR CONSEQUENTIAL DAMAGES,

WHETHER IN AN ACTION OF CONTRACT, TORT OR OTHERWISE, ARISING FROM, OUT OF

THE USE OR INABILITY TO USE THE FONT SOFTWARE OR FROM OTHER DEALINGS IN THE

FONT SOFTWARE.



Except as contained in this notice, the names of Gnome, the Gnome

Foundation, and Bitstream Inc., shall not be used in advertising or

otherwise to promote the sale, use or other dealings in this Font Software

without prior written authorization from the Gnome Foundation or Bitstream

Inc., respectively. For further information, contact: fonts at gnome dot

org. 



Arev Fonts Copyright

Copyright (c) 2006 by Tavmjong Bah. All Rights Reserved.



Permission is hereby granted, free of charge, to any person obtaining

a copy of the fonts accompanying this license ("Fonts") and

associated documentation files (the "Font Software"), to reproduce

and distribute the modifications to the Bitstream Vera Font Software,

including without limitation the rights to use, copy, merge, publish,

distribute, and/or sell copies of the Font Software, and to permit

persons to whom the Font Software is furnished to do so, subject to

the following conditions:



The above copyright and trademark notices and this permission notice

shall be included in all copies of one or more of the Font Software

typefaces.



The Font Software may be modified, altered, or added to, and in

particular the designs of glyphs or characters in the Fonts may be

modified and additional glyphs or characters may be added to the

Fonts, only if the fonts are renamed to names not containing either

the words "Tavmjong Bah" or the word "Arev".



This License becomes null and void to the extent applicable to Fonts

or Font Software that has been modified and is distributed under the 

"Tavmjong Bah Arev" names.



The Font Software may be sold as part of a larger software package but

no copy of one or more of the Font Software typefaces may be sold by

itself.



THE FONT SOFTWARE IS PROVIDED "AS IS", WITHOUT WARRANTY OF ANY KIND,

EXPRESS OR IMPLIED, INCLUDING BUT NOT LIMITED TO ANY WARRANTIES OF

MERCHANTABILITY, FITNESS FOR A PARTICULAR PURPOSE AND NONINFRINGEMENT

OF COPYRIGHT, PATENT, TRADEMARK, OR OTHER RIGHT. IN NO EVENT SHALL

TAVMJONG BAH BE LIABLE FOR ANY CLAIM, DAMAGES OR OTHER LIABILITY,

INCLUDING ANY GENERAL, SPECIAL, INDIRECT, INCIDENTAL, OR CONSEQUENTIAL

DAMAGES, WHETHER IN AN ACTION OF CONTRACT, TORT OR OTHERWISE, ARISING

FROM, OUT OF THE USE OR INABILITY TO USE THE FONT SOFTWARE OR FROM

OTHER DEALINGS IN THE FONT SOFTWARE.



Except as contained in this notice, the name of Tavmjong Bah shall not

be used in advertising or otherwise to promote the sale, use or other

dealings in this Font Software without prior written authorization

from Tavmjong Bah. For further information, contact: tavmjong @ free

. fr.



$Id: LICENSE 2133 2007-11-28 02:46:28Z lechimp $




OEBPS/pg-13.jpg





OEBPS/pg-16.jpg





OEBPS/pg-15.jpg





OEBPS/pg-3.jpg





OEBPS/pg-10.jpg





OEBPS/pg-12.jpg





OEBPS/cover.jpg





